“ทองไทย” ขึ้น 100 บาท ตลาดโลกจับตาผลเลือกตั้งปธน.สหรัฐ คาดส่งทองคําผันผวน
“ทองไทย” ขึ้น 100 บาท ตลาดโลกจับตาผลเลือกตั้งปธน.สหรัฐ คาดส่งทองคําผันผวน
“ทองไทย” ขึ้น 100 บาท ตลาดโลกจับตาผลเลือกตั้งปธน.สหรัฐ คาดส่งทองคําผันผวน
4 พ.ย. 2563

สมาคมค้าทองคำ รายงานราคาทอง (96.5%) วันนี้ (4 พ.ย.63) เมื่อเวลา 09.22 น.ที่ผ่านมา ปรับขึ้น 100 บาท เมื่อเทียบกับประกาศราคาซื้อขายครั้งสุดท้ายของวันอังคาร (3 พ.ย.) ที่มีการประกาศราคาทั้งหมด 5 รอบ รวมราคาปรับขึ้น 50 บาท
โดยราคาทองคำแท่งวันนี้ รับซื้ออยู่ที่บาทละ 27,900.00 บาท ขายออกที่ราคาบาทละ 28,000.00 บาท
ทองรูปพรรณ รับซื้ออยู่ที่ราคาบาทละ 27,394.12 บาท ขายออกที่บาทละ 28,500.00 บาท
ราคาทองคำ Spot เช้านี้เคลื่อนไหวที่บริเวณ 1,901 ดอลลาร์ หลังจากปิดตลาดเมื่อที่ผ่านมาปรับตัวขึ้น 17.9 ดอลลาร์  ที่ระดับ 1,910.4 ดอลลาร์ แตะระดับสูงสุดในรอบ 1 สัปดาห์ เนื่องจากได้รับแรงหนุนจากการอ่อนค่าของสกุลเงินดอลลาร์ และจากการเข้าซื้อทองคำก่อนที่จะรู้ผลการเลือกตั้งประธานาธิบดีสหรัฐ
ทั้งนี้ ราคาทองคํา Spot ปรับขึ้นติดต่อกันเป็นวันที่ 3 เนื่องมาจากได้รับแรงหนุนจากการอ่อนค่าของสกุลเงินดอลลาร์สหรัฐหลังมีการคาดการณ์ว่านายโจ ไบเดน ที่มีนโยบายมาตรการทางการคลังขนาดใหญ่ จะชนะการเลือกตั้งประธานาธิบดีสหรัฐฯ โดยนักวิเคราะห์ต่างจับตาผลการนับคะแนนการเลือกตั้งประธานาธิบดีสหรัฐฯ ที่คาดว่าอาจจะมีความวุ่นวายเกิดขึ้นมาก
เนื่องจากผลสำรวจบ่งชี้ว่านายโจ ไบเดน จะชนะการเลือกตั้ง ซึ่งมีการคาดการณ์ว่าจะเป็นปัจจัยบวกต่อเศรษฐกิจโลก เนื่องจากนายไบเดน มีนโยบายที่จะใช้มาตรการทางการคลังขนาดใหญ่เพื่อกระตุ้นเศรษฐกิจ และมีนโยบายการค้าระหว่างประเทศที่ประนีประนอมกว่านายโดนัลด์ ทรัมป์ แต่จะส่งผลให้ทองคำปรับขึ้นได้น้อยกว่ากรณีที่ โดนัลด์ ทรัมป์ ชนะ
นอกจากนี้ติดตามการประกาศตัวเลขการจ้างงานภาคเอกชนเดือนต.ค. ตัวเลขคาดการณ์จะเพิ่มขึ้น 650,000 ตำแหน่ง จากเดือนก.ย. ที่ระดับ 749,000